[{"text_idx": "#000004", "text": "Dros y saith diwrnod diwethaf, bu cynnydd mawr yn y gwaith o gyflwyno\u2019r rhaglen brechu torfol fwyaf yn ein hanes, gyda meddygfeydd ar draws y tair sir yn cael y brechlynnau."}, {"text_idx": "#000005", "text": "Ers dechrau\u2019r rhaglen frechu, mae 18,602 o frechlynnau wedi\u2019u rhoi. Rhoddwyd cyfanswm o 6,109 o frechlynnau rhwng ddydd Llun 10 a dydd Sul 17 Ionawr (sy\u2019n 4,676 yn fwy na\u2019r hyn a roddwyd yn y saith diwrnod blaenorol)."}, {"text_idx": "#000006", "text": "Yr wythnos ddiwethaf, bu meddygfeydd yn medru rhannu eu cyflenwadau o\u2019r brechlyn er mwyn sicrhau bod preswylwyr cartrefi gofal yn cael eu brechu cyn gynted a\u0302 phosib. Hyd at ddydd Sul 17 Ionawr, mae 25.5% o breswylwyr cartrefi gofal wedi cael eu dos cyntaf."}, {"text_idx": "#000007", "text": "Rydym yn falch o allu cadarnhau y bydd pob meddygfa ar draws y tair sir - yn cychwyn yr wythnos hon - yn cael cyflenwad o'r brechlyn Oxford-AstraZeneca ac fel rhan o'n rhaglen cyflwyno\u2019r brechlyn, byddwn yn parhau i weithio gyda meddygfeydd a fferyllfeydd cymunedol i sicrhau bod y brechlyn ar gael i gleifion mewn modd hawdd a theg."}, {"text_idx": "#000008", "text": "Mae canolfan frechu ychwanegol ar gyfer gweithwyr cartrefi gofal, staff y gwasanaeth iechyd a staff gofal cymdeithasol yn agor heddiw yn Hwlffordd a bydd y canolfannau yn Aberteifi a Chaerfyrddin yn parhau ar gyfer y grwpiau staff hyn. Bydd canolfannau ychwanegol yn agor yn Aberystwyth a Llanelli yn ystod yr wythnos nesaf, ar gyfer y grwpiau staff hyn yn unig. Os nad ydych wedi cael eich brechlyn eto, siaradwch a\u0302'ch cyflogwr ar frys i drefnu apwyntiad; ni ddylai gweithwyr yn y categori\u0308au hyn aros i gael eu brechu gan eu meddyg teulu."}, {"text_idx": "#000009", "text": "I'r cyhoedd, bydd canolfannau brechu torfol ychwanegol yn agor yn Aberystwyth, Hwlffordd a Llanelli yn ystod yr wythnosau nesaf. Byddwch yn dawel eich meddwl y bydd brechu'n parhau ar fyrder trwy feddygfeydd - sydd yn y sefyllfa orau i ddarparu'r gwasanaeth hwn yn lleol."}, {"text_idx": "#000011", "text": "Cyfanswm o 18,602 o frechlynnau wedi\u2019u rhoi hyd at ddydd Sul 17 Ionawr 2021\nRhoddwyd 6,752 o frechlynnau yn y saith diwrnod diwethaf (o ddydd Llun 11 i ddydd Sul 17 Ionawr 2021)\nCyfanswm sydd wedi derbyn yn o\u0302l grw\u0302p blaenoriaeth:\nPreswylwyr cartrefi gofal - 692 (25.5%)\nGweithwyr gofal cymdeithasol - 785 (8.1%)"}, {"text_idx": "#000012", "text": "Preswylwyr cartrefi gofal - 692 (25.5%)\nGweithwyr gofal cymdeithasol - 785 (8.1%)"}, {"text_idx": "#000013", "text": "Nodwch y gallai\u2019r ffigurau hyn amrywio wrth i broblemau ansawdd data gael sylw o ran pennu grwpiau blaenoriaeth."}, {"text_idx": "#000014", "text": "Cyfanswm brechu ym mhob sir hyd at ddydd Sul 17 Ionawr:\n1,189 arall - staff sy\u2019n gweithio yn y tair sir ond sy\u2019n byw tu allan iddynt\nCadarnhawyd bod 18,210 dos o\u2019r brechlynnau ar gael ar gyfer yr wythnos yn dechrau ddydd Llun 18 Ionawr 2021"}, {"text_idx": "#000015", "text": "1,189 arall - staff sy\u2019n gweithio yn y tair sir ond sy\u2019n byw tu allan iddynt"}, {"text_idx": "#000016", "text": "Ape\u0302l frys \u2013 peidiwch a\u0302 chysylltu a\u0302\u2019ch meddygfa, eich fferyllfa na\u2019r bwrdd iechyd i gael gwybod pryd fyddwch yn cael eich brechu"}, {"text_idx": "#000017", "text": "Yr wythnos hon, mae gwasanaethau iechyd wedi cael eu boddi gan alwadau a negeseuon ebost gan y cyhoedd yn ymholi am y brechlyn."}, {"text_idx": "#000018", "text": "Rydym yn deall bod pobl yn bryderus ac eisiau gwybod pryd y gallant gael y brechlyn. Peidiwch a\u0302 chysylltu a\u0302'ch meddyg teulu, fferyllfa neu fwrdd iechyd; cysylltir a\u0302 chi pan fydd eich tro chi. Gwahoddir pobl i gael y brechlyn yn nhrefn blaenoriaeth, felly byddwch yn amyneddgar."}, {"text_idx": "#000019", "text": "I ddysgu mwy am y brechlyn, ac i weld Cwestiynau Cyffredin a gwybodaeth i gleifion, ewch i"}, {"text_idx": "#000020", "text": "Cadw\u2019n ddiogel ar o\u0302l cael y brechlyn"}, {"text_idx": "#000021", "text": "Fel pob meddyginiaeth, nid oes unrhyw frechlyn yn 100 y cant effeithiol ac efallai y bydd rhai pobl yn cael COVID-19 er gwaethaf cael y brechiad, ond bydd eu haint yn llai difrifol."}, {"text_idx": "#000022", "text": "Ar o\u0302l i chi gael eich brechlyn, rhaid i chi weithredu i atal lledaeniad coronafirws yn y gymuned a pharhau i ddilyn canllawiau COVID-19 (pellhau cymdeithasol, gorchuddion wyneb, cyfnodau clo) i amddiffyn y rhai o'ch cwmpas."}, {"text_idx": "#000023", "text": "Er na allwch ddal COVID-19 o\u2019r brechlyn, mae\u2019n bosib o fod wedi dal COVID-19 heb fod yn ymwybodol fod gennych y symptomau tan ar o\u0302l cael y brechlyn. Symptomau pwysicaf COVID-19 yw dyfodiad diweddar unrhyw un o\u2019r canlynol:"}, {"text_idx": "#000026", "text": "Os oes gennych unrhyw un o\u2019r symptomau uchod, arhoswch gartref a threfnwch i gael prawf trwy ffonio 119 neu fynd i clicio yma. Os oes armoch angen mwy o wybodaeth ar symptomau, ewch i."}, {"text_idx": "#000027", "text": "Mae troseddwyr yn defnyddio'r pandemig i sgamio'r cyhoedd - peidiwch a\u0302 gadael hyn ddigwydd i chi."}, {"text_idx": "#000028", "text": "Fe'ch hysbysir gan eich meddyg teulu neu fwrdd iechyd pan fydd eich tro chi i gael brechlyn. Dim ond naill ai trwy alwad ffo\u0302n, llythyr neu neges destun y cysylltir a\u0302 chi. Ni ofynnir i chi byth am unrhyw fanylion banc na thaliad."}, {"text_idx": "#000029", "text": "Helpwch i atal eraill rhag dioddef sgamiau - riportiwch unrhyw negeseuon testun amheus trwy eu hanfon ymlaen at Ofcom ar 7726."}, {"text_idx": "#000030", "text": "Gwybodaeth bellach a newyddion diweddaraf"}, {"text_idx": "#000031", "text": "Mae'r wybodaeth yn y bwletin hwn yn destun newid yn aml ac mae'n gywir adeg ei gyhoeddi. I gael y wybodaeth ddiweddaraf o ffynonellau dibynadwy, dilynwch:"}, {"text_idx": "#000033", "text": "Mae rhifynnau blaenorol y Bwletin Brechlyn ar gael trwy glicio yma."}]